## DIENS VAN BARMHARTIGHEID BYLAE E - AS 1986 - 30.5.2 HOMOSEKSUALITEIT: WATSê DIE KERK

### 1. AKTUALITEIT 1.1 AKDB-STUDIE

Na aanleiding van ernstige verontrusting oor die stroom van tydskrifartikels en koerantberigte waarin die saamwoon van homoseksuele mense en die aanvaarding van die homoseksuele lewenswyse gepropageer word en vanweë dringende navrae oor wat die Ned Geref. Kerk se standpunt daaroor is en watter dienste die kerk aan homoseksuele lidmate aanbied (onder andere SKDB's van Wes-Transvaal en Noord-Trans vaal, enkele Ringe, ampsdraers, sowel as die openbare media) is daar reeds in 1984 by die AKDB die behoefte aangevoel dat 'n studiestuk noodsaaklik geword het waarin ter sake aspekte van homoseksualiteit uitgelig word (onder andere ook hoe dit pastoraal en diakonaal hanteer kan word). Derhalwe is dr AH Botha van die SKDB van Suid-Transvaal versoek om 'n stuk voor te berei, in oorleg met die AKDB se Siekesorgkomitee, om as grondslag te dien vir 'n AKDB-voorlegging aan die Algemene Sinode van 1986 (Voorgenoemde studiestuk is as publikasie van die AKDB beskikbaar).

### 1.2 DIENSWERK ONDER HOMOSEKSUELES: FILADELPHIA IN CHRISTUS (FIC)

Die enigste georganiseerde dienswerk van die NG Kerk-kant, wat spesifiek op die homoseksuele mens afgestem is, het in 1978 onder toesig van 'n kommissie van die gemeente Silverton tot stand gekom, naamlik Filadelphia in Christus. Hierdie dienswerk wat uiteraard beperk in omvang was, was van die begin af afhanklik van private bydraes, hoewel die kerkraad van Silverton en later ook die Sinode van Oos-Transvaal ook 'n aansienlike bydrae tot die instandhouding van die diens gemaak het.

Vanweë bepaalde omstandighede en verwikkelinge het die kerkraad van Silverton hom in 1985 aan die werksaamhede van FIC onttrek, met gevolglike onttrekking ook deur die SKDB en die Sinodale kommissie van Oos-Transvaal. FIC is dus nie meer 'n NG kerk-werksaamheid nie.

Op 27 November 1985 het die Siekesorgkomitee van die AKDB laasgenoemde in kennis gestel dat hulle diep besorg is oor die feit dat daar van Ned Geref kerk-weë nou geen gespesialiseerde dienswerk meer is ten opsigte van lidmate met homoseksuele problematiek nie en die AKDB is versoek om hom nou dringend daarvoor te beywer dat die Ned Geref kerk in hierdie groot behoef te voorsien.

### 1.3 DIE NOODSAAKLIKHEID VAN 'n BYBELSGEFUN-DEERDE HULP

Voordat die Ned Geref Kerk gespesialiseerde hulpdiens ten op sigte van lidmate met homoseksuele probleme kan inisieer, is dit egter noodsaaklik dat die kerk self duidelikheid kry oor die aard en wese van homoseksualiteit en oor hoe daaroor in die lig van die Skrif geoordeel moet word, sodat die dienswerk dienooreenkomstig beplan en gelewer kan word. Enige hulp van die kant van die kerk moet 'n Bybels-verantwoorde hulp wees.

### 1.4 STANDPUNTWYSIGING IN BEPAALDE KERKLIKE KRINGE TEN OPSIGTE VAN HOMOSEKSUALITEIT

Dramatiese standpuntwysiging het in sekere kerklike kringe in Engeland en Duitsland voorgekom. Maar dit is veral in Nederland waar besondere standpuntwysiginge op amptelike kerk waar te neem is, by name die Roomse Katolieke kerk, (GKN). die Nederlandse Hervormde kerk en die Gereformeerde kerk

Die ontwikkelinge in die GKN is veral vir ons van belang.

Reeds in 1972 word 'n rapport van die aangewese deputate voorgelê aan die Generale Synode van die Gereformeerde Kerke, in sitting te Dordrecht, waarin verskeie aspekte toegelig word en waarin onder meer die mening uitgespreek word dat die saamleef in 'n liefdevolle en duursame verhouding ook vir die homoseksuele mens die aangewese weg is ( ' Over mensen de homofiel zijn ' ).

Na behandeling daarvan het die sinode op 24 November 1972 die rapport aanvaar as ' discussie-stuk ' - dit wil se sonder om 'n afgeronde oordeel daaroor uit te spreek. Dit is as 'n ' hand reiking ' aan die gemeentes beskikbaar gestel, ' als zijnde een goede bijdrage tot de meningsvorming ' .

Verder is besluit om die kerke waarmee die GKN in die Raad van Kerke in Nederland sowel as in die GES kontak onderhou, te versoek om hulle mening te gee oor die sake wat in die rap port aan die orde gestel is. In 1979 het die Sinode van Delft besluit om nie langer te wag op 'n verslag van hulle deputate ' Kerk en Theologie ' insake bepaalde ' hermeneutiese aspekte ' nie en het op groeiende aandrang van homoseksuele lidmate dat volle ruimte binne die kerk vir hulle geskep moet word, besluit om intussen voort te gaan en om op 'n pastorale wyse op te tree teen die